**Ragaa Al Geddawy** (arabisk: رجاء الجداوي‎; født 6. september 1934 i Ismailia i Egypt, død 5. juli 2020 samme sted) var en egyptisk skuespillerinne som er kjent i Midt-Østen etter en seks tiår lang karriere.

Liv og virke
------------

Ragaa Al Geddawy ble født i Ismailia, men flyttet i ung alder til Kairo, der hun bodde med sin tante, magedanserinnen og skuespillerinnen Taheyya Kariokka. Hun fikk sin utdannelse ved fransiskanernes skoler i Kairo, og arbeidet etterpå i oversettelsesavdelingen i et reklamebyrå. Så ble hun kronet til Miss Egypt i 1958 og begynte deretter som modell.

Al Geddawy opptråde i filmen *Douaa Al-Kawrawan* (*Nattergalens bønn*) i 1959. I 1960 epilte hun i *Ishaaet Hob* (*Rykte om kjærlighet*) sammen med Omar Sharif og Soad Hosni. Filmen dreier seg om den unge og sky Hussein (Sharif) som forelsker seg i sin kusine Samiha (Husni), som er alt for betatt av sin andre fetter. Al Geddawy spilte Samihas venninne.

I 1962 spilte hun i komediedramaen *Al Forsan Al Thalatha* (*De tre musketerer*). Filmen følger den ærverdige advokaten (Ismail Yassine) som skrev om hand dyhder[*klargjør*] i et ukeblad før han arvet en nattklubb og fikk livet satt helt på hodet. Al Geddawy spilte hans datter Huda som er forelsket i sin fetter Nabil (Mahmoud Azmy), men er lovet bort til sheikh Fadel (Abdel Salam Al Nabulsy).

I 1987 spilte Al Geddawy i *Al Beh Al Bawab* (*Dørvakten*) sammen med navn som Ahmed Zaki, Safia El Emari og Fouad el-Mohandes. Filmen følger dørmannen, som er hovedpersonen, og som driver på ved siden av som megler.

I 2006 spilte Al Geddawy rollen som Taheyya Kariokka i *Cinderella*-serien, regissert av Samir Seif.

Etterhvert ble hun mer vanlig å se på fjernsynet enn i kinofilmer. En av hennes siste større roller var som Enayat i den egyptiske fjernsynsserien *Grand Hotel*, som ble lansert i 2016. Den var en adaptasjon av den spanske fjernsynsserien *Gran Hotel*.

Hennes siste skuespillerrolle var i fjernsynsserien *Lu'bat Al Nesyan* (*Forglemmelige spill*) i 2020; så ble hun smittet av koronaviruset (SARS-CoV-2) noen få dager etter at innspillingsarbeidene var ferdige.

Ragaa Al Geddawy var gift med Hassan Mokhtar, som døde i 2016. Han hadde vært keeper for Ismaily SC. De giftet seg 22. november 1970,og fikk sammen datteren Amira.

### Død

Amira Hassan Mokhtar, som er Ragaa Al Geddawye eneste datter, bekjentgjorde morens død og sa hun hadde vært i isolasjon i 43 dager i Abu Khalifa-hospitalet i Ismailia på grunn av koronaviruset. Ragaa Al Geddawy døde 5. juli 2020, i en alder av 85 år.

Referanser
----------

1. ↑   Youm7, «تعرف على الاسم والسن الحقيقيين لـ رجاء الجداوى من واقع بطاقة الرقم القومى», besøkt 5. juli 2020[Hentet fra Wikidata]
2. 1 2   Freebase-data fra Google[Hentet fra Wikidata]
3. 1 2   «وفاة الفنانة رجاء الجداوى بعد 43 يومًا فى العزل الصحى بالإسماعيلية», besøkt 5. juli 2020[Hentet fra Wikidata]
4. ↑  «مسلسل "لعبة النسيان" ينهي حياة رجاء الجداوي وهذه وصيتها الأخيرة». *ennaharonline.com* **(Arabic)**. 6. juli 2020.
5. ↑  «Ragaa El Geddawy: Arab world mourns ‘princess of Egyptian art’». *msn.com*. 6. juli 2020.
6. ↑  «Egyptian Actress Ragaa Al-Geddawy, 81, Dies Of Coronavirus». *NDTV.com*. Besøkt 6. juli 2020.
7. ↑  «Egyptian actress Ragaa El-Gedawy dies in coronavirus quarantine». *www.aljazeera.com*. Besøkt 6. juli 2020.
8. ↑  «Top Egyptian actress Ragaa Al-Geddawy dies from COVID-19». *Saudigazette* **(engelsk)**. 5. juli 2020. Besøkt 6. juli 2020.

Eksterne lenker
---------------

* (en) Ragaa Al Geddawy på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |